CELEX: 32014R0759
Language: el
Date: 2014-07-10 00:00:00
Title: Εκτελεστικός κανονισμός (ΕΕ) αριθ. 759/2014 της Επιτροπής, της 10ης Ιουλίου 2014 , για την κατάταξη εμπορευμάτων στη Συνδυασμένη Ονοματολογία

15.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 207/7
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 759/2014 ΤΗΣ ΕΠΙΤΡΟΠΉΣ
   της 10ης Ιουλίου 2014
   για την κατάταξη εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτή νέες υποδιαιρέσεις και θεσπίζεται με ειδικές διατάξεις της Ένωσης, με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ' εφαρμογή των γενικών αυτών κανόνων, τα εμπορεύματα που περιγράφονται στη στήλη 1 του πίνακα που παρατίθεται στο παράρτημα πρέπει να υπαχθούν στον κωδικό ΣΟ που εμφαίνεται στη στήλη 2, για τους λόγους που αναφέρονται στη στήλη 3 του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών για τα εμπορεύματα που αφορά ο παρών κανονισμός οι οποίες δεν είναι σύμφωνες με τον παρόντα κανονισμό έχει το δικαίωμα να συνεχίσει να τις επικαλείται για ορισμένο χρονικό διάστημα, σύμφωνα με το άρθρο 12 παράγραφος 6 του κανονισμού (ΕΟΚ) αριθ. 2913/92 (2). Η διάρκεια του εν λόγω χρονικού διαστήματος πρέπει να είναι τρίμηνη.
            
         
               (5)
            
            
               Η Επιτροπή Τελωνειακού Κώδικα δεν εξέδωσε γνώμη εντός της προθεσμίας που καθόρισε ο πρόεδρός της.
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη Συνδυασμένη Ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να χρησιμοποιούνται, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, για περίοδο τριών μηνών από την ημερομηνία έναρξης της ισχύος του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2014.
      
         
            Για την Επιτροπή,
         
         
            εξ ονόματος του Προέδρου,
         
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (EE L 302 της 19.10.1992, σ. 1).
   
      ΠΑΡΑΡΤΗΜΑ
      
                  Περιγραφή των προϊόντων
               
               
                  Κατάταξη (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Ρυμουλκούμενη μηχανή (γνωστή ως «μηχανή καθαρισμού ακτών») για τον καθαρισμό της παραλιακής άμμου με διαστάσεις 4 × 2,3 × 2,3 μ. περίπου
                  Χρησιμοποιείται για το κοσκίνισμα και τον καθαρισμό της άμμου από σκουπίδια, όπως γυαλιά, πλαστικά, αποτσίγαρα, καλαμάκια, κονσερβοκούτια, πέτρες, άλγη, φύκια και μικρά κομμάτια ξύλου.
                  Η μηχανή ισοπεδώνει την επιφάνεια της άμμου μέσω πλάνης ανατρεπτήρα. Εν συνεχεία η άμμος κοσκινίζεται περνώντας μέσα από εκατοντάδες ανοξείδωτες λεπίδες με ελατήρια επαναφοράς. Τα σκουπίδια τελικά διαχωρίζονται από την άμμο και μεταφέρονται με ιμάντα σε έναν κάδο.
               
               
                  8479 10 00
               
               
                  Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, τις σημειώσεις 4 α) και β) στο κεφάλαιο 64 και το κείμενο των κωδικών ΣΟ 8479 και 8479 10 00.
                  Δεδομένου ότι η μηχανή ξεδιαλέγει ή διαχωρίζει απλώς τα σκουπίδια από την άμμο και όχι άμμο από άμμο, αποκλείεται η κατάταξή της στην κλάση 8474 ως μηχανής για τη διαλογή ή τον διαχωρισμό μεταλλευμάτων [βλέπε επίσης τις επεξηγηματικές σημειώσεις του Εναρμονισμένου Συστήματος (HSEN) για την κλάση 8474, πρώτη παράγραφο, σημείο (I)].
                  Λόγω του ότι η μηχανή χρησιμοποιείται για τη συντήρηση (καθαρισμό) των ακτών, θεωρείται μηχανή για έργα οδοποιίας, δομικές κατασκευές και παρόμοιες εργασίες, [βλέπε επίσης τις HSEN για την κλάση 8479, ομάδα II), υποομάδα A), πέμπτη παράγραφος). Κατά συνέπεια, η μηχανή πρέπει να καταταγεί στον κωδικό ΣΟ 8479 10 00, δηλαδή έργα οδοποιίας, δομικές κατασκευές και παρόμοιες εργασίες.